== Turneringer ==
BWF organiserer en række verdensomspændende badmintonturneringer for både landshold og enkeltspillere (single og double). Det drejer sig om:
* [[VM i badminton]] for enkeltspillere (såvel en senior- som en juniorturnering)
* Badmintonturneringen ved de [[Olympiske Lege]] for enkeltspillere
* [[Thomas Cup]] for herrehold
* [[Uber Cup]] for kvindehold
* [[Sudirman Cup]] for mixed hold
* [[BWF Super Series]], en ranglisteturnering for enkeltspillere
== Historie ==
Sporten har sit udspring i [[Det Forenede Kongerige Storbritannien og Irland|England]] i 1800-tallet, og her gik 14 klubber i 1893 sammen om at oprette ''Badminton Association''. Denne organisation stod i de næste mange år for at fastlægge og udvikle spillet. Efterhånden som spillet blev mere udbredt, også uden for England, blev det klart, at Badminton Association ikke kunne blive ved med at have den styrende rolle, som det hidtil havde haft. Det var fra Badminton Association selv, at det konkrete forslag om en international organisation blev fremført, og 5. juli 1934 blev '''International Badminton Federation''' (IBF) stiftet med hovedsæde i [[Cheltenham]] i England.
Sport Kultur Hobby Organisationer